ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
அரிய நோய்களால் பாதிக்கப்படும் நோயாளிகளுக்கு நிதியுதவி
அரிய நோய்கள் குறித்த வரைவு தேசியக் கொள்கை இறுதி செய்யப்பட்டு, மாநிலங்கள் / யூனியன் பிரதேசங்கள் மற்றும் பொதுமக்கள் உள்ளிட்ட சம்பந்தப்பட்ட தரப்பினரின் விமர்சனங்கள் / கருத்துக்களை அறிவதற்காக, சுகாதாரம் மற்றும் குடும்ப நல அமைச்சகத்தின் இணையதளத்தில் வெளியிடப்பட்டுள்ளது.
அதே வேளையில் தேசிய ஆரோக்கிய நிதி என்ற பொதுவான திட்டத்தின் கீழ், அரிய நோய்களின் தொகுப்பு ஒன்று உருவாக்கப்பட்டு 01.01.2019 முதல் சேர்க்கப்பட்டுள்ளது. இதன்படி, குறிப்பிட்ட அரிய நோய்களுக்கு அரசு மருத்துவமனைகளில் சிகிச்சை பெறும் வறுமைக் கோட்டிற்கு கீழே உள்ள குடும்பங்களைச் சேர்ந்த நோயாளிகளுக்கு ஒருமுறை நிதியுதவியாக ரூ.15 லட்சம் வரை வழங்க வகை செய்யப்பட்டுள்ளது. என்சைம் மாற்று சிகிச்சை தற்போது கிடைக்காத நிலையில், லைசோசோம் சேமிப்பு குறைபாடு உள்ளிட்ட ரத்த அணுக்களின் அளவை அதிகரிக்க வகை செய்யும் ஸ்டெம்செல் மாற்று சிகிச்சை மற்றும் இரண்டு வயது வரை உள்ளவர்களை பாதிக்க கூடிய மியூகோ பாலிசாக்ரைடாசிஸ் முதல் வகை பாதிப்புகளுக்கு இந்த நிதியுதவி வழங்கப்படும் என மத்திய சுகாதாரம் மற்றும் குடும்ப நலத்துறை இணையமைச்சர் திரு.அஸ்வினி குமார் சவ்பே மாநிலங்களவையில் இன்று எழுத்து மூலம் அளித்த பதிலில் தெரிவித்துள்ளார்.
பிரதமர் அலுவலகம்
ஆசிய விளையாட்டுப் போட்டியில் ஆடவருக்கான ட்ரிபிள் ஜம்ப் போட்டியில் வெண்கலப் பதக்கம் வென்ற பிரவீன் சித்ராவுக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டிகளில் ஆடவர் ட்ரிபிள் ஜம்ப் பிரிவில் வெண்கலப் பதக்கம் வென்ற தடகள வீரர் பிரவீன் சித்ராவுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"தடகளத்தில் மற்றொரு குறிப்பிடத்தக்க சாதனை!
ஆடவருக்கான ட்ரிபிள் ஜம்ப் போட்டியில் வெண்கலப் பதக்கம் வென்ற பிரவீன் சித்ராவுக்கு @PraveenChithra1 வாழ்த்துகள்.
அவரது சிறப்பான செயல்திறன் இன்று நமது தேசத்திற்கு பெருமை சேர்த்துள்ளது.”
தகவல் மற்றும் ஒலிபரப்பு அமைச்சகம்
‘இந்தியா: முன்னேற்றப் பாதையில்’ என்ற கருப்பொருளில் மத்திய அரசின் 9 ஆண்டுகால சாட்சிகளின் விரிவான குழு விவாதம் குறித்த தேசிய மாநாடு
மத்திய அரசு ஆட்சிப்பொறுப்பேற்று 9 ஆண்டுகள் நிறைவடைந்ததையொட்டி, மத்திய தகவல் மற்றும் ஒலிபரப்புத்துறை அமைச்சகத்தால் "9 ஆண்டுகள் சேவா, சுஷாசன், கரிப் கல்யாண்" என்ற கருப்பொருளுடன் புதுதில்லியில் உள்ள விஞ்ஞான் பவனில் தேசிய மாநாடு ஏற்பாடு செய்யப்பட்டது. இந்த மாநாட்டின் ஒரு பகுதியாக, பிரதமர் திரு.நரேந்திர மோடியின் தலைமையின் கீழ் செய்யப்பட்ட பல்வேறு சாதனைகள் மற்றும் தேசத்தின் முன்னேற்றத்திற்காக அரசு மேற்கொண்டு வரும் முயற்சிகள் குறித்து மூன்று அமர்வுகள் நடத்தப்பட்டன.
முதல் அமர்வு ‘இந்தியா: முன்னேற்றப் பாதையில்’ என்ற தலைப்பில் நடைபெற்றது. பிரதமர் திரு. நரேந்திர மோடியின் திறமையான தலைமையின் கீழ் இந்தியா எவ்வாறு சர்வதேச அளவில் முக்கியத்துவம் வாய்ந்த நாடாக மாறியுள்ளது என்பது குறித்து இந்த அமர்வு தெளிவுபடுத்தியது.
இந்த அமர்வில் பிரபல பத்திரிகையாளர் திரு.நிதின் கோகலே நடுவராக இருந்தார். பார்தி எண்டர்பிரைசஸ் நிறுவனத்தின் நிறுவனர் திருமதி சுனில் பார்தி மிட்டல், அப்போலோ மருத்துவமனையின் இணை நிர்வாக இயக்குநர் சங்கீதா ரெட்டி, நாஸ்காம் தலைவர் திருமதி தேப்ஜானி கோஷ் உட்பட பல்வேறு துறைகளைச் சேர்ந்த புகழ்பெற்ற பேச்சாளர்கள் இதில் கலந்து கொண்டனர்.
“கடந்த 9 ஆண்டுகளில் நம் நாட்டிற்கு மிகவும் பிரகாசமான எதிர்காலத்திற்கான அடித்தளம் போடப்பட்டுள்ளது. மேலும் நாம் என்ன செய்ய வேண்டும் என்பதை உருவாக்க வேண்டும். வலுவான தலைமை கொண்ட இந்தியாவுக்கு இது ஒரு அரிய வாய்ப்பு. நமது இளைஞர்களுக்கு நல்ல கல்வி, பயிற்சி மற்றும் திறமையை உறுதி செய்ய வேண்டும்” என சுனில் மிட்டல் குறிப்பிட்டார். இந்த விவாதத்தில் அடுத்த 5-10 ஆண்டுகளில் இந்தியாவின் பாதை குறித்து அனைத்து பேச்சாளர்களும் பேசினர்.
பிரதமர் அலுவலகம்
திரிபுரா மாநிலம் உருவான தினத்தையொட்டி அம்மாநில மக்களுக்குப் பிரதமர் வாழ்த்து தெரிவித்துள்ளார்
திரிபுரா மாநிலம் உருவான தினத்தையொட்டி அம்மாநில மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
"மாநிலம் உருவான தினத்தையொட்டி திரிபுரா மக்களுக்கு நல்வாழ்த்துக்கள். திரிபுராவின் வளர்ச்சிப் பயணத்திற்குக் கடந்த 5 ஆண்டுகள் மிகவும் சிறப்பானவை. வேளாண்மையிலிருந்து தொழில்துறை வரை, கல்வியிலிருந்து சுகாதாரம் வரை இம்மாநிலம் மகத்தான மாற்றத்தைக் கண்டுள்ளது. வரும் காலங்களில் இந்தப் போக்கு தொடரட்டும்."
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோருக்கு அதிகாரமளித்தல் வாரம் மற்றும் சுதந்திரத்தின் 75-வது ஆண்டுப் பெருவிழா கொண்டாட்டத்தை நுகர்வோர் நலத்துறை தொடங்கியது
சுதந்திரத்தின் 75-வது ஆண்டுப் பெருவிழாவை நினைவு கூர்ந்து கொண்டாடும் வகையில், நுகர்வோருக்கு அதிகாரமளித்தல் வாரத்தை, நுகர்வோர் நலத்துறை 2022 மார்ச் 14 அன்று தொடங்கியது. தமிழ்நாடு, கேரளா, கர்நாடகா, தெலங்கானா, ஆந்திரப்பிரதேசம் உட்பட 23 மாநிலங்களில் ஊரக மக்கள் தொடர்பு மற்றும் நுகர்வோர் விழிப்புணர்வு நிகழ்ச்சிகள் நடத்தப்பட்டன.
இந்திய தரக்குறியீடுகள் ஆபரணங்கள் மீதான முத்திரைகள், முன்கூட்டியே பேக் செய்யப்பட்ட பொருட்கள் மீது பார்க்க வேண்டிய விவரங்கள், முறையான எடைக் கற்கள், மற்றும் அளவீடுகளை பயன்படுத்துதல் குறித்து இந்த நிகழ்ச்சிகளில் நுகர்வோருக்கு விழிப்புணர்வு ஏற்படுத்தப்பட்டது. மேலும், குறைபாடுகள் பற்றி தேசிய நுகர்வோர் உதவி எண் 1 4 4 0 4 அல்லது 1 8 0 0-1 1-4 0 0 க்கு எவ்வாறு புகார் தெரிவிப்பது என்பது பற்றியும் எடுத்துரைக்கப்பட்டது.
நுகர்வோர் உரிமைகள் பற்றி விழிப்புணர்வை ஏற்படுத்த மைகவ் இணைய தளத்தில் வினாடி வினாடி போட்டி தொடங்கப்பட்டுள்ளது. இது 2022 ஏப்ரல் 13 வரை நடைபெறும். பங்கேற்பை ஊக்குவிக்க சான்றிதழ்களும், பரிசுகளும் வழங்கப்பட உள்ளன.
தமிழ்நாட்டில் செங்கல்பட்டு மாவட்டம் வேங்கை வாசல் கிராமத்தில் நுகர்வோர் விழிப்புணர்வு நிகழ்ச்சி
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806292
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.97 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.97 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.94 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859712
நுகர்வோர் நலன், உணவு மற்றும் பொது விநியோகம் அமைச்சகம்
விற்பனைப் பொருளின் தயாரிப்பாளர் குறித்த விவரம், பொருள்களின் காலாவதி தேதி, விலை மற்றும் இதர விவரங்கள் ஆகியன, அனைத்துப் பொருள்களின் பொதிகளிலும் தெளிவாக இருக்க வேண்டும் – திரு ராம் விலாஸ் பஸ்வான்
மத்திய நுகர்வோர் உறவுகள், உணவு, பொதுவிநியோகத் துறைகளின் அமைச்சர் திரு. ராம் விலாஸ் பஸ்வான் விற்பனைப் பொருள்களின் தயாரிப்பாளர்கள் குறித்த விவரம், பொருளின் காலாவதி தேதி, அதிகபட்ச சில்லறை விலை மற்றும் இதர விவரங்கள் ஆகியன தெளிவாக இருக்கவேண்டும், அனைத்துப் பொருள்களின் பொதிகளிலும் இவை அச்சிடப்பட்டிருக்க வேண்டும் என்று தெரிவித்தார். எந்த ஒரு விற்பனைப் பொருளின் பேக்கேஜிலும், எந்தவொரு தகவலாவது விடுபட்டு இருந்தால் நுகர்வோர் அது குறித்து புகார் செய்ய வேண்டும் என்று அவர் வலியுறுத்தினார். நியாயமற்ற நடைமுறையில் அல்லது தரம் குறைந்த பொருள்களை சந்தையில் வலுக்கட்டாயமாக விற்பனைக்கு அனுப்பும் உற்பத்தியாளர்களின் மனநிலையை மாற்றுவதற்கு இத்தகைய முயற்சி உதவும் என்று அவர் மேலும் தெரிவித்தார்.
இன்று நடைபெற்ற பத்திரிக்கையாளர்களுக்கான காணொளிக் கருத்தரங்கின் போது ஊடகவியலாளர்களின் கேள்விகளுக்கு பதில் அளித்த திரு.பஸ்வான் ஆந்திரப்பிரதேசம் குண்டூரில் உள்ள எடை மற்றும் அளவைத் துறையானது “செடர் ஓஎம்” மருந்தை விநியோகிக்கும் மருந்து நிறுவனத்தின் மீது புகார் பதிவு செய்துள்ளதாக தெரிவித்தார். தயாரிப்பாளர் பெயர், உதவிஎண் மற்றும் காலாவதியாகும் தேதி ஆகியன பார்வைக்குத் தெரியும்படி பதிக்கப்படவில்லை என்று புகாரில் குறிப்பிடப்பட்டுள்ளதாக திரு.பஸ்வான் தெரிவித்தார். மேலும் சுயஉறுதி மொழியில் எண்கள் மற்றும் எழுத்துக்களின் அளவு 1மில்லி மீட்டருக்கும் குறைவாக இருப்பதாகவும் மருந்துப் பொதியில் உள்ள இதனை எளிதில் படிக்க முடியவில்லை என்றும் புகாரில் தெரிவிக்கப்பட்டுள்ளது. எடை மற்றும் அளவைச் சட்டம் 2009இன் பிரிவு 15இன் கீழ் விநியோகித்தவர் மற்றும் விற்பனையாளர் வளாகங்களில் பரிசோதனைகள் மேற்கொள்ளப்பட்டன என்றும் இந்த மருந்து பேக்கெட்டுகள் அனைத்தும் கைப்பற்றப்பட்டன என்றும் அவர் மேலும் தெரிவித்தார்.
மத்திய அமைச்சரவை
இந்தியாவுக்கும் பிரேசில், ரஷியா, சீனா, தென்னாப்பிரிக்க நாடுகளுக்கும் இடையே வரி விவகாரம் குறித்த ஒத்துழைப்பு உடன்பாட்டுக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவைக் குழு இந்தியாவுக்கும் பிரிக்ஸ்  நாடுகளான பிரேசில், ரஷியா, சீனா, தென்னாப்பிரிக்கா ஆகியவற்றின் வருவாய் நிர்வாகத் துறைகளுக்கும் இடையே வரி விவகாரங்கள் தொடர்பாக ஒத்துழைப்பு உடன்பாடு ஏற்படுவதற்கு ஒப்புதல் அளித்தது.
குறிக்கோள்:
இந்த உடன்பாடு பிரிக்ஸ்  நாடுகளின் சர்வதேச அமைப்புகளில் வருவாய் நிர்வாகங்களில் பொதுவான வரிவிதிப்பு விஷயங்களில் ஒத்துழைப்பை மேம்படுத்துவதற்கு உதவும். அதைப் போல் திறன் மேம்பாட்டுச் செயல்களிலும் விவரங்களைப் பகிர்வதற்கும் துணை புரியும். பிரிக்ஸ் நாடுகளுக்கு இடையிலான வருவாய் நிர்வாக தலைமைகள் தங்களுக்கு இடையில் வரி விதிப்பு தொடர்பாகவும் தொடர்ந்து தொடர்புகளை மேற்கொள்ளவும், அனைவரது நோக்கங்கள் ஒன்று சேரவும் வல்லுநர்கள் கூடிப் பேசவும் சர்வதேச நிலையில் வரி குறித்த பிரச்சினைகளை விவாதிக்கவும் இந்த உடன்பாடு வழிவகுக்கும். இவற்றுடன் இந்த உடன்பாட்டின் கீழ் பரஸ்பர நம்பிக்கையும் தகவல்களைப் பாதுகாப்பதும் உறுதி செய்யப்படும்.
பாதிப்பு:
இந்த உடன்பாடு வரி விவகாரங்களில் பயனுள்ள ஒத்துழைப்புக்கு உத்வேகம் அளிக்கும். பிரிக்ஸ்  நாடுகளின் ஒருமித்த நிலைப்பாடு ஜி  20 நாடுகள் அமைத்த வரி விவகாரங்களில் இந்த நாடுகளுக்கு மட்டுமின்றி இதர வளர்ந்து வரும் நாடுகளுக்கும் நீண்ட கால பயனை அளிக்கும்.
பின்னணி:
பிரிக்ஸ்  நாடுகளின் வருவாய்த் துறைகளின் தலைவர்கள் வரி விவகாரத்தில் சாதகமான வகையில் ஒத்துழைப்பு குறித்து வழக்கமாக சந்தித்து விவாதித்து வருகின்றனர். வெளிப்படைத் தன்மை, ஒற்றுமை, சமநிலை, பரஸ்பர புரிதல், அனைத்தும் உள்ளடக்கும் நிலை, பரஸ்பர பயன்பாட்டு ஒத்துழைப்பு ஆகியவை தொடர்பாக 2016ம் ஆண்டு அக்டோபர் 16ம் தேதி கோவாவில் செய்யப்பட்ட பிரகடனத்தின்படி எடுக்கப்பட்ட அர்ப்பணிப்பு அடிப்படையிலான கருத்துகள் குறித்தும் விவாதித்து வருகின்றனர். பரஸ்பர நலன் விஷயத்தில் ஒத்துழைப்பையும் புரிதலையும் மேலும் வலுப்படுத்தும் வகையில் நான்கு அம்சங்களை பிரிக்ஸ்  நாடுகள் அடையாளம் கண்டுள்ளன. இவை தொடர்பாக ஒத்துழைப்பு ஒப்பந்தத்தில் கையெழுத்திடுவது என்று பிரிக்ஸ் நாடுகளின் வருவாய்த்துறைத் தலைவர்கள் 2016ம் ஆண்டு மே மாதம் சீனா பீஜிங் நகரில் நடைபெற்ற வரி நிர்வாகப் பேரவைக் கூட்டத்தை அடுத்து முடிவு செய்தனர்.
PIB Headquarters
சென்னை விமான நிலையத்தில் சுங்கத் துறையினர் ரூ.87.5 லட்சம் மதிப்புள்ள 2.5 கிலோ தங்கத்தை பறிமுதல் செய்தனர்
சென்னை விமான நிலையத்திற்கு கோலாலம்பூரிலிருந்து வந்த பட்டிக் விமான நிறுவனத்தின் ஐடி-6018 என்ற விமானத்தில் செவ்வாய்க்கிழமை வந்த அப்துல் ரகுமான்  என்பவரை சுங்கத்துறை அதிகாரிகள் சோதனையிட்டனர். அவர் வைத்திருந்த சூட்கேசில் 3 தங்கக் கட்டிகள் மறைத்து வைக்கப்பட்டிருந்ததை கண்டுபிடித்தனர். 245 கிராம் எடையுள்ள ரூ.8.27 லட்சம் மதிப்பிலான அந்த தங்கக்கட்டிகளை சுங்கத் துறையினர் பறிமுதல் செய்தனர்.
மேலும் 5 சம்பவங்களில் கொழும்பிலிருந்து ஏர்இந்தியா விமான நிறுவனத்தின் ஏஐ-274 என்ற விமானத்தில் வந்திறங்கிய ராமநாதபுரத்தைச் சேர்ந்த சம்சுல் குதா , ஷார்ஜாவிலிருந்து ஏர் அரேபியா விமான நிறுவனத்தின் ஜி9-471 என்ற விமானத்தில் வந்திறங்கிய முகமது ரகுமதுல்லா , துபாயிலிருந்து இண்டிகோ விமான நிறுவனத்தின் 6இ-66 என்ற விமானத்தில் வந்திறங்கிய ராமநாதபுரத்தைச் சேர்ந்த முகமது நலீம்  மற்றும் திருவாரூரைச் சேர்ந்த அப்துல் ஹக் , ஏர்இந்தியா விமான நிறுவனத்தின் ஏஐ-906 என்ற விமானத்தில் துபாயிலிருந்து வந்திறங்கிய சென்னையை சேர்ந்த சதாம் உசேன்  ஆகியோரை சுங்கத் துறை அதிகாரிகள் சோதனையிட்டனர். அப்போது அவர்களது மலக்குடலில் 15 பழுப்பு நிற ரப்பர் பொட்டலங்களில் மறைத்து வைக்கப்பட்டிருந்த 1.75 கிலோ எடையுள்ள தங்கத்தை பறிமுதல் செய்தனர். மேலும் மற்றொருவரின் பையில் மறைத்து வைக்கப்பட்டிருந்த 23 கிராம் எடையுள்ள தங்க்ககட்டி ஒன்றும் பறிமுதல் செய்யப்பட்டது. இந்த சோதனையில் பறிமுதல் செய்யப்பட்ட தங்கத்தின் மொத்த மதிப்பு ரூ.59.75 லட்சமாகும்.
இதே போன்று மற்றொரு சம்பவத்தில் எமிரேட்ஸ் விமான நிறுவனத்தின் இகே-546 விமானத்தில் துபாயிலிருந்து வந்திறங்கிய காசர்கோட்டை சேர்ந்த பசல் குன்ஹாலி  என்பவரை சோதனையிட்டதில் அவர் வைத்திருந்த பாஸ்தா தயாரிக்கும் எந்திரத்தில் மறைத்து வைக்கப்பட்டிருந்த 576 கிராம் எடையுள்ள ரூ.19.4 லட்சம் மதிப்புள்ள 2 தங்க கம்பிகளை சுங்கத் துறையினர் பறிமுதல் செய்தனர். இது தொடர்பாக 7 தங்க கடத்தல் வழக்குகள் பதிவு செய்யப்பட்டு தொடந்து புலன் விசாரணை நடைபெற்று வருகிறது.
இவை அனைத்திலும் மொத்தம் 2.55 கிலோ எடையுள்ள ரூ.87.5 லட்சம் மதிப்பிலான தங்கம் பறிமுதல் செய்யப்பட்டிருப்பதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
எரிபொருள் நுகர்வு தரத்தை உள்ளடக்கிய நிலைகளுக்கு  அறிவிப்பு வெளியிடப்பட்டது
மத்திய மோட்டார் வாகன விதிகள் 1989 இன் விதி 115 ஜி-ன்படி, இலகு ரக, நடுத்தர மற்றும் அதிக சக்தி கொண்ட மோட்டார் வாகனங்களுக்கான எரிபொருள் நுகர்வு தரநிலைகள் குறித்த அறிவிப்பை மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் ஜூலை 1, 2022 அன்று வெளியிட்டது. இந்தியாவில் தயாரிக்கப்பட்ட அல்லது இறக்குமதி செய்யப்பட்ட பல்வேறு வகைகளான வாகனங்கள். வாகனத் தொழில் தரநிலை 149 இல் கோடிட்டுக் காட்டப்பட்டுள்ள உற்பத்தி நடைமுறையின்படி சரிபார்க்கப்படும்.
முன்னதாக, ஆண்டு எரிபொருள் நுகர்வு தரநிலை எம்1 வகை மோட்டார் வாகனங்களுக்கு மட்டுமே  மொத்த வாகன எடை  3.5 டன் வரை. இந்த அறிவிப்பின் நோக்கம் அதிக எரிபொருள் திறன் கொண்ட வாகனங்களை அறிமுகப்படுத்துவதும் ஆகும்.
இந்த அறிவிப்பு 01 ஏப்ரல் 2023 –முதல் செயல்படுத்தப்படும். அறிவிப்பு வெளியான நாளிலிருந்து 30 நாட்களுக்குள் அனைத்து தரப்பினரிடமிருந்தும் கருத்துகள் வரவேற்கப்படுகின்றன.
உள்துறை அமைச்சகம்
இந்தியாவிலிருந்து செல்லும் அல்லது வருகை தரும் வெளி நாட்டு பயணிகளின் அனைத்து விசாக்களும் சர்வதேச விமான பயணங்கள் மீதான தடை விலக்கப்படும் வரை நிறுத்தி வைக்கப்பட்டுள்ளன.
நாட்டில் கோவிட் 19 தொற்று நோய் பாதிப்பின் காரணமாக, வெளிநாட்டவர்களுக்கு வழங்கப்பட்டுள்ள தற்போதைய தூதரக விசாக்கள், அதிகாரபூர்வ விசாக்கள், ஐக்கிய நாடுகள்/ சர்வதேச அமைப்புகள் வேலைவாய்ப்பு மற்றும் திட்டப்பணிகள் பிரிவுகளுக்கான விசாக்கள் நீங்கலாக மற்ற அனைத்து விசாக்களும்3 மே,2020 வரை ரத்து செய்யப்பட்டுள்ளதாக மத்திய உள்துறை அமைச்சகம் 17 4 2020 அன்று முடிவு செய்திருந்தது.

இதுகுறித்து மறு பரிசீலனை செய்யப்பட்ட பின்னர், இந்தியாவிலிருந்து செல்லும்/ இந்தியாவிற்கு வருகை தரும் பயணங்களுக்கான சர்வதேச விமான பயணங்கள் மீதான தடை மத்திய அரசால் நீக்கப்படும் வரை தூதரக விசாக்கள், அதிகாரபூர்வ விசாக்கள், ஐக்கிய நாடுகள்/ சர்வதேச அமைப்புகள், வேலைவாய்ப்பு மற்றும் திட்டப் பணிகள் பிரிவுகளுக்கான விசாக்கள் நீங்கலாக மற்ற அனைத்து பிரிவு விசாக்களும் ரத்து செய்யப்பட்டது தொடர்ந்து நீடிக்கும் என்று தற்போது முடிவு செய்யப்பட்டுள்ளது. இதற்கான அரசாணையைப் பார்க்க இங்க தொடர்பு கொள்ளவும் . Click here to see Official Order
நித்தி ஆயோக்
நாட்டில் உள்ள 2ம் நிலை மற்றும் 3ம் நிலை மையங்கள் மற்றும் மாவட்ட மருத்துவமனைகளில் அவசர சிகிச்சை மையங்களின் தேசியநிலை மதிப்பீடு குறித்து அறிக்கை: நிதிஆயோக் வெளியீடு
நாட்டில் உள்ள 2ம் நிலை மற்றும் 3ம் நிலை மையங்கள் மற்றும் மாவட்ட அளவில் அவசர சிகிச்சை மற்றும் காய சிகிச்சை மையங்களின் நிலவரம் குறித்த 2 விரிவான அறிக்கையை நிதி ஆயோக் இன்று வெளியிட்டது.
அவசர சிகிச்சைக்கு வருபவர்களின் எண்ணிக்கை, ஆம்புலன்ஸ் சேவைகள், மருத்துவ கட்டமைப்பு வசதிகள், மனித வளம் மற்றும் சிகிச்சைக்கான உபகரணங்களின் தற்போதைய நிலவரத்தை இந்த அறிக்கை தெரிவிக்கிறது.
நிதி ஆயோக்கின் சுகாதாரத் துறை உறுப்பினர் வி.கே.டாக்டர் பால், கூடுதல் செயலாளர் டாக்டர் ராகேஷ் சர்வால் ஆகியோர் முன்னிலையில் இந்த அறிக்கைகள் வெளியிடப்பட்டன.
இந்த ஆய்வுகளை நிதி ஆயோக்குடன் இணைந்து ஜேபிஎன்ஏடிசி, தில்லி எய்ம்ஸ் ஆகியவை மேற்கொண்டது.
இந்த அறிக்கையின் முழு வாசகங்களை கீழ்கண்ட இணைப்பில் காணலாம்.
https://www.niti.gov.in/sites/default/files/2021-12/AIIMS_STUDY_1.pdf
https://www.niti.gov.in/sites/default/files/2021-12/AIIMS_STUDY_2_0.pdf
விவசாயத்துறை அமைச்சகம்
2021 ஜனவரி 22 அன்று காணொலி மூலம் நடைபெற்ற வேளாண்மை குறித்த தேசிய மாநாட்டில் மத்திய வேளாண் மற்றும் விவசாயிகள் நல இணை அமைச்சர் திரு பர்ஷோத்தம் ரூபாலா உரையாற்றினார்
நாட்டின் பொருளாதாரத்தின் முதுகெலும்பாக விவசாயத் துறை திகழ்வதாக 2021 ஜனவரி 22 அன்று காணொலி மூலம் நடைபெற்ற வேளாண்மை குறித்த தேசிய மாநாட்டில் உரையாற்றிய மத்திய வேளாண் மற்றும் விவசாயிகள் நல இணை அமைச்சர் திரு பர்ஷோத்தம் ரூபாலா கூறினார்.
இத்துறைக்கு உயரிய முக்கியத்துவத்தை அரசு வழங்கி வருவதாகவும், விவசாயிகளின் வாழ்வையும், சமூக பொருளாதார நிலையையும் மேம்படுத்த பல்வேறு முக்கிய நடவடிக்கைகளை எடுத்து வருவதாகவும் அவர் கூறினார்.
வேளாண் துறைக்கான கோடைகால பிரச்சாரம் குறித்த மாநாட்டில் மேலும் பேசிய அவர், விவசாய துறையை தன்னிறைவாக்கவும், தொழில் முனைதல் மிக்கதாக ஆக்கவும் தேவையான யுக்திகள், உற்பத்தி தொழில்நுட்பங்கள், புதிய சந்தை வாய்ப்புகள் மற்றும் வேளாண் உள்கட்டமைப்பு ஆகியவற்றின் மீது அரசு கவனம் செலுத்தி வருவதாகவும் அவர் கூறினார்.
இதன் மூலம், பிரதமர் திரு நரேந்திர மோடியின் துடிப்புமிக்க தலைமையின் கீழ் புதிய திசையை நோக்கி நாடு செல்லும் என்றும் மத்திய வேளாண் மற்றும் விவசாயிகள் நல இணை அமைச்சர் கூறினார்.
‘கூடுதல் பருவம், கூடுதல் பயிர் மற்றும் வளத்திற்காக கூடுதல் வருமானம்’ என்னும் மந்திரத்துடன் கோடைகால பயிர்கள் ஊக்கப்படுத்தப்பட வேண்டும் என்று அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691267
பிரதமர் அலுவலகம்
சவுதி அரேபியா வெளியுறவுத்துறை அமைச்சர் மேதகு இளவரசர் ஃபைசல் பின் ஃபர்கான் அல் சவுத் பிரதமர் திரு நரேந்திரமோடியுடன் சந்திப்பு
பிரதமர் திரு நரேந்திர மோடி, சவுதி அரேபியா வெளியுறவுத்துறை அமைச்சர் இளவரசர் ஃபைசல் பின் ஃபர்கான் அல் சவுத்-ஐ இன்று சந்தித்தார். இரு நாடுகள் இடையே நிறுவப்பட்ட யுக்திக் கூட்டு கவுன்சிலின் மேற்ப்பார்வையின் கீழ் எடுக்கப்பட்ட பல்வேறு இருதரப்பு முன்முயற்சிகளின் முன்னேற்றம் குறித்து இந்த சந்திப்பில் ஆய்வு செய்யப்பட்டது. எரிசக்தி, தகவல் தொழில்நுட்பம் மற்றும் பாதுகாப்புத் தளவாட உற்பத்தி போன்ற முக்கிய துறைகளில், சவுதி அரேபியாவில் இருந்து அதிகளவிலான முதலீட்டைப் பெறுவதில் இந்தியா ஆர்வமாக உள்ளதாக பிரதமர் தெரிவித்தார்.
ஆப்கானிஸ்தான் நிலவரம் உட்பட பிராந்திய வளர்ச்சிக் கண்ணோட்டங்களும் இந்த சந்திப்பில் பகிரப்பட்டன.
கொவிட்-19 பெருந்தொற்று காலத்தில் இந்தியர்களின் நலனில் அக்கறை செலுத்தியதற்காக, சவுதி அரேபியாவுக்கு பிரதமர் தனது நன்றியையும், பாராட்டையும் தெரிவித்தார்.
சவுதி அரேபிய மன்னர் மற்றும் பட்டத்து இளவரசருக்கும் தனது மனமார்ந்த வாழ்த்துக்களை பிரதமர் தெரிவித்தார்
(
விவசாயத்துறை அமைச்சகம்
விவசாயிகளின் நலனை பாதுகாக்க உறுதியாக உள்ள அரசு, பேச்சுவார்த்தைக்கு எப்போதுமே தயாராக உள்ளது - திரு நரேந்திர சிங் தோமர்
பஞ்சாபை சேர்ந்த விவசாய அமைப்புகளின் பிரதிநிதிகளோடு, மத்திய வேளாண் மற்றும் விவசாய நலன் அமைச்சர் திரு நரேந்திர சிங் தோமர், மத்திய ரயில்வே மற்றும் வர்த்தகம் அமைச்சர் திரு பியுஷ் கோயல் மற்றும் மத்திய வர்த்தகம் மற்றும் தொழில்கள் இணை அமைச்சர் திரு சோம் பிரகாஷ் ஆகியோர் புது தில்லியில் உள்ள விக்யான் பவனில் 2020 டிசம்பர் 1 அன்று உரையாடினார்.
வேளாண் சீர்திருத்த சட்டங்களின் பலன்கள் குறித்து விவசாய சங்கங்களுக்கு அமைச்சர்கள் மீண்டும் விளக்கினார்கள். வேளாண் சீர்திருத்த சட்டங்கள் குறித்த பல்வேறு விஷயங்கள் குறித்து சுமூகமான சூழ்நிலையில் விரிவாக விவாதிக்கப்பட்டது.
பஞ்சாபை சேர்ந்த விவசாய அமைப்புகளின் பிரதிநிதிகளை அன்புடன் வரவேற்ற வேளாண் அமைச்சர், விவசாயிகளின் நலனை பாதுகாக்க அரசு உறுதியாக உள்ளதென்றும், பேச்சுவார்த்தைக்கு எப்போதுமே தயாராக உள்ளதென்றும் தெரிவித்தார்.
வேளாண் துறையின் வளர்ச்சி எப்போதுமே இந்திய அரசின் முக்கிய முன்னுரிமையாக இருந்திருக்கிறது என்று அமைச்சர் கூறினார். விவசாயிகளின் பிரச்சினைகளை தீர்ப்பதற்காக நிபுணர் குழுவொன்றை அமைக்கலாம் என்றும் அமைச்சர் கூறினார்.
பிரச்சினையை சுமூகமாக தீர்ப்பதற்காக அரசோடு இன்னொரு கட்ட பேச்சுவார்த்தையில் அனைத்து பிரதிநிதிகளும் கலந்து கொள்வார்கள் என்று விவசாய சங்கங்களின் பிரதிநிதிகள் தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1677487
-----
(Visitor Counter : 143
பிரதமர் அலுவலகம்
துடிப்புமிக்க குஜராத் மாநாடு 2019 -ல் பங்கேற்க மால்டா பிரதமர் இந்தியா வருகை
2019 ஜனவரி 17-19 வரை நடைபெறும் துடிப்புமிக்க குஜராத் மாநாடு 2019-ல் பங்கேற்பதற்காக மால்டா பிரதமர் டாக்டர் ஜோசஃப் மஸ்கட் முதன் முறையாக இந்தியா வந்துள்ளார். அவருடன், அந்நாட்டு பொருளாதாரம், முதலீடு மற்றும் சிறுதொழில் துறை அமைச்சர் டாக்டர் கிறிஸ்டியன் கார்டோனா, அந்த அமைச்சகத்தின் உயரதிகாரிகள் மற்றும் தொழில்துறை குழுவினரும் வந்துள்ளனர். மால்டா பிரதமர் மற்றும் அவரது குழுவினரை குஜராத் ஆளுநர் திரு ஓ.பி.கோலி, வரவேற்றார்.
மாநாட்டின் இடையே, மால்டா பிரதமர் திரு. மஸ்கட், பிரதமர் திரு. நரேந்திர மோடியுடன் இருதரப்பு பேச்சுவார்த்தை நடத்தினார். இந்திய குடியரசு துணைத் தலைவர், கடந்த ஆண்டு செப்டம்பர் மாதம் மால்டாவில் சுற்றுப்பயணம் மேற்கொண்டதை நினைவுகூர்ந்த அந்நாட்டுப் பிரதமர், இருநாட்டு தலைவர்களின் பரஸ்பர பயணங்கள் மற்றும் இருதரப்பு நட்புறவு வலுப்பட்டு வருவது குறித்து பாராட்டு தெரிவித்தார். வர்த்தக மற்றும் வணிக உறவுகளை மேம்படுத்துவதற்கான வாய்ப்புகள் குறித்து இரு பிரதமர்களும் விவாதித்தனர்.
இந்திய மருந்து தயாரிப்பு மற்றும் தகவல் தொழில்நுட்பத் தொழில் துறையினர், தங்களது தொழில்களுக்கான ஆப்பிரிக்கா மற்றும் ஐரோப்பிய சந்தையாக மால்டாவை பயன்படுத்திக் கொள்ள முன்வருமாறு மால்டா பிரதமர் அழைப்பு விடுத்தார். செயற்கை புலனாய்வு, கருப்புச் சங்கிலி மற்றும் நிதி தொழில்நுட்பங்கள் போன்ற அதிநவீன தொழில்நுட்பத் துறைகளில் மால்டாவுடன் ஒத்துழைக்குமாறும் இந்தியாவிற்கு அவர் அழைப்பு விடுத்தார். கருப்புச்சங்கிலி தொழில்நுட்பம் தொடர்பாக மால்டா அரசு முறையான சட்ட நடைமுறைகளை கொண்டு வந்திருப்பதாகவும், அதில் இந்திய தகவல் தொழில்நுட்ப நிறுவனங்கள் கண்காணிப்பாளர்களாக பங்கேற்க வேண்டும் எனவும் கேட்டுக் கொண்டார்.
மால்டா தொழில்நுட்ப வல்லுநர்களுக்கு, குஜராத்தில் உள்ள தடயவியல் பல்கலைக்கழகத்தில் பயிற்சி அளிப்பது போன்ற கல்வி ரீதியான ஒத்துழைப்புகளில் பெருமளவில் பங்கேற்க வருமாறு மால்டாவிற்கு பிரதமர் மோடி அழைப்பு விடுத்தார். நீடித்த மற்றும் குறைந்த அளவிலான கார்பன் வெளியேற்றத்துடன் கூடிய புதுப்பிக்கத்தக்க எரிசக்தியின் முக்கியத்துவத்தை ஏற்றுக் கொள்ளும் விதமாக, சர்வதேச சூரியசக்தி கூட்டமைப்பின் முன்முயற்சிகளுக்கு இருதலைவர்களும் பாராட்டுத் தெரிவித்ததுடன், சூரியசக்தி தொழில்நுட்பத்தை மேம்படுத்தி, சூரிய மின்சக்தியை முழு அளவிற்கு பயன்படுத்திக் கொள்வதில் ஒத்துழைக்கவும் உறுதிபூண்டனர்.
தமது இந்தப் பயணத்தின் போது, துடிப்புமிக்க குஜராத் மாநாடு 2019-ல் பங்கேற்ற மஸ்கட் பிரதமர், குஜராத் முதலமைச்சருடனும் பேச்சுவார்த்தை நடத்தினார்.
குடியரசுத் தலைவர் செயலகம்
செவிலியர்களுக்கான 2022 மற்றும் 2023-ம் ஆண்டின் தேசியஃபிளாரன்ஸ் நைட்டிங்கேல் விருதுகளை வழங்கினார் குடியரசுத் தலைவர்
செவிலியர்களுக்கான 2022 மற்றும் 2023-ம் ஆண்டின் தேசிய ஃபிளாரன்ஸ் நைட்டிங்கேல் விருதுகளை குடியரசுத் தலைவர் திருமதி திரௌபதி முர்மு இன்று வழங்கினார்.
புதுதில்லியில் உள்ள குடியரசுத் தலைவர் மாளிகையில் இன்று  நடைபெற்ற நிகழ்ச்சியில் இந்த விருதுகளை வழங்கினார்.
செவிலியர்கள் சமூகத்திற்கு ஆற்றும் உன்னத மருத்துவ சேவையை அங்கீகரிக்கும் வகையில் கடந்த 1973-ம் ஆண்டு முதல் மத்திய சுகாதார மற்றும் குடும்ப நல அமைச்சகத்தின் சார்பில் கைவிளக்கேந்திய காரிகை என்றழைக்கப்படும் ஃபிளாரன்ஸ் நைட்டிங்கேல் பெயரில் தேசிய அளவிலான விருதுகள் வழங்கப்பட்டு வருகின்றன.
2022 மற்றும் 2023 ஆம் ஆண்டுக்கான விருதுகள் தலா 15 பேருக்கு வழங்கப்பட்டுள்ளன. அதில் தமிழகத்தைச் சேர்ந்த செவிலியர்களான கணபதி சாந்திக்கு 2022-ஆம் ஆண்டுக்கான விருதும், சுகந்திக்கு 2023-ஆம் ஆண்டுக்கான விருதும், வழங்கி கௌரவிக்கப்பட்டுள்ளது.
இதேபோல் புதுச்சேரியைச் சேர்ந்த சத்தியக்கனி தங்கராஜூக்கு 2023-ஆம் ஆண்டுக்கான விருதும், வழங்கி கௌரவிக்கப்பட்டுள்ளது.
தகவல் மற்றும் ஒலிபரப்பு அமைச்சகம்
53 -வது இந்திய சர்வதேச திரைப்படவிழாவில் “தாளம் மற்றும் சந்தம்” குறித்த மாஸ்டர் வகுப்பு
இசைக்கு எல்லைகள் என்பதே கிடையாது. ஒரு படத்திற்கு இசையமைக்க இதுதான் எல்லை என்றோ, இதுதான் விதி என்றோ எதுவும் கிடையாது. கதையும், இயக்குனரும் எதை எதிர்பார்க்கிறார்களோ அதற்கு ஏற்ப இசையமைப்பதுதான் அந்த குறிப்பிட்ட படத்திற்கு பெருமை சேர்ப்பதாக அமையும் என்று பிரபல இசையமைப்பாளரும், பாடகருமான ஜி.வி.பிரகாஷ் குமார் கூறியுள்ளார். கோவாவில் நடைபெறும் இந்திய சர்வதேச திரைப்பட விழாவின் 53-வது பதிப்பில் "தாளம் மற்றும் சந்தம்" என்ற தலைப்பில் நடைபெற்ற மாஸ்டர் கிளாஸ் நிகழ்ச்சியில் உரையாற்றும் போது கூறினார்.
இசை என்பது ஒன்றோடொன்று தொடர்புடைய சங்கிலித் தொடர் போன்றது அல்ல. அந்தந்த சூழலுக்கு தேவையான உணர்வுகளை கடத்தும் வகையில் அமைய வேண்டும், கதையோடு ஒன்றிச் செல்ல வேண்டும், பாத்திரப்படைப்புகளை நம் கண்முன்னே நிறுத்துவதாக அமைய வேண்டும், கதையின் அந்த குறிப்பிட்ட நிகழ்வுக்கு ஆதரவளிப்பதாக இருக்க வேண்டும் என்று கூறிய ஜி.வி.பிரகாஷ், சொல்லப்படும் கதை முழுமையாக ரசிகரின் மனதை கவரும் வகையில் அதற்கான இசைக்கோர்ப்பு அமைய வேண்டுமென்று கூறினார்.
நமது வாழ்வின் ஒரு அங்கமாகவும், கலாச்சாரத்தின் ஒரு வெளிப்பாடாகவும் இசை நம்மோடு பயணிக்கிறது என்று கூறிய இசையமைப்பாளர் ஜி.வி.பிரகாஷ், இசை என்பது மனித குலத்தின் துவக்க காலத்திலிருந்தே பயணப்பட்டு வருவதாக தெரிவித்தார். விருதுகள் பல வென்ற இசையமைப்பாளர் ஜி.வி.பிரகாஷ் குமார் பல்வேறு படங்களுக்கு இசையமைத்த தனது அனுபவத்தை பகிர்ந்து கொண்டபோது, படத்தின் இயக்குனருக்கும், இசையமைப்பாளருக்கும் இடையிலான நம்பிக்கையும், புரிதலுமே மிக முக்கியமான அம்சங்கள் என்று கூறினார். திரைப்படங்களுக்கு இசையமைப்பது என்று வருகையில், பல வித்தியாசமான அணுகுமுறைகள் இருப்பதையும் அவர் குறிப்பிட்டார். சில படங்களில் இசை படத்தின் கதைக்கு மெருகூட்டும் சில படங்களின் நிசப்தம் படத்தின் காட்சிக்கு உயிரூட்டும் என்றார்.
நாட்டுப்புற இசையிலான பாடல்கள் சில படங்களின் நிகழ்விடம், அதன் கலாச்சாரம், கதையின் போக்கு ஆகியவற்றை நிர்மாணிப்பதற்காக உதவுகிறது என்று அவர் கூறினார். இதனால் இசையமைப்பாளர் தான் இசையமைக்கும் படங்களின் புவியியல் கலாச்சார பின்புலத்தை மனதில் கொண்டு இசையமைக்க வேண்டுமென்று கூறினார்.
இந்த நிகழ்ச்சியில் பேசிய இசையமைப்பாளர் சினேகா கான்வால்கர், திரைப்படங்களுக்கு இசையமைப்பது என்பது சிக்கலான, அதே சமயத்தில் ஒருங்கிணைந்த ஒரு முயற்சி என்றார். இதற்கு இசை மீதான காதல் இருந்தால் மட்டுமே சாத்தியம் என்று அவர் குறிப்பிட்டார். கேள்வி ஒன்றுக்கு பதிலளித்த, வளரும் இசையமைப்பாளரான கான்வால்கர் தனது அனுபவம், தான் வாழ்ந்த சூழல் மற்றும் கலாச்சாரம் ஆகியவற்றை அடிப்படையாக கொண்டு இசையமைத்தால் அது உண்மைக்கு நெருக்கமாகவும், மிகவும் மாறுபட்டதாகவும் இருக்கும் என்று கூறினார்.
தேசிய விருது பெற்ற திரைப்பட விமர்சகர் பரத்வாஜ் ரங்கன் இந்த அமர்வின் ஒருங்கிணைப்பாளராக செயல்பட்டார்.